Lav et referat af nedenstående tekst:

Tekst:
Fire personer, som var blandt de mange anholdte i Lille Vildmose søndag, kan se frem til en ganske alvorlig sigtelse. - Fire personer valgte at køre traktorer ind bag afspærringer i Lille Vildmose på trods af politiets advarsler. Nogenlunde det samme skete også i fredags, hvor vi advarede dem om, at skete det igen, ville deres køretøjer bliver konfiskeret. Derfor har vi anholdt tre personer, som vil blive sigtet efter straffelovens paragraf 119 stk. 4, fortæller vicepolitiinspektør Poul Severinsen fra Nordjyllands Politi. Bliver de tre personer dømt, risikerer de bøde eller fængsel i op til et år og seks måneder. Omkring klokken 15 søndag eftermiddag begyndte betjente fra Nordjyllands Politi at anholdte folk på det omstridte jordstykke i Lille Vildmose, hvor en gravemaskine i dag blev forhindret i at udføre det arbejde, man er hyret til at lave for Aalborg Kommune. Omkring et par hundrede mennesker mødte op i området, og nogle valgte at trodse politiets henvisninger og overskred afspærringerne, hvorefter betjentene skred til administrativ frihedsberøvelse af omkring 50 mennesker, som bliver transporteret ind til politigården i Aalborg. - 33 personer anholdt på stedet. Efter afhøring bliver de løsladt, fortæller vicepolitiinspektøren. De tre traktorer, som blev brugt til at hindre gravemaskinens arbejde er nu beslaglagt af politiet. - Vi har i udstrakt grad forsøgt os ad dialogens vej, også igen i dag, men det har ikke haft den ønskede effekt. En del personer valgte på et tidspunkt at bryde vores afspærringer og ønskede ikke frivilligt at forlade stedet. Nogle har så også igen kørt store arbejdsmaskiner ind i det afspærrede område med det formål at blokere for kommunens arbejde, forklarer vicepolitiinspektør Poul Severinsen, Nordjyllands Politi. Derfor er 33 personer nu administrativt frihedsberøvede, mens fire personer vil blive sigtet for at overtræde straffelovens § 119 stk. 4. I henhold til politilovens § 4 har politiet til opgave at forebygge fare for forstyrrelse af den offentlige orden, herunder fare for enkeltpersoner og den offentlige sikkerhed. I den forbindelse kan politiet i nødvendigt omfang afspærre områder og etablere adgangskontrol til områder. Det er denne paragraf, politiet i dag har gjort brug af. Opdatering 18.00: Ifølge de første meldinger fra Nordjyllands Politi var der mindreårige blandt de anholdte. Det var der ikke, lyder det fra Poul Severinsen.

Referat:
Selvom demonstrationen og anholdelse af mere end 30 personer forløb fredeligt, kan det få alvorlige konsekvenser for flere anholdte.